

**TASA-ARVO JA YHDENVERTAISUUSSUUNNITELMA**

Sukupuolten välisen tasa-arvon edistäminen perusopetuksessa, sukupuoli- ja tasa-arvotietoisuus koulussa sekä yhdenvertaisuuden edistäminen riippumatta kielestä, kulttuurista, uskonnosta ja seksuaalisesta suuntautumisesta.

1. Selvitys oppilaitoksen tasa-arvotilanteesta
* Millainen on tasa-arvoinen Rakokiven peruskoulu?
	+ Tasa-arvoisessa ja yhdenvertaisessa Rakokiven peruskoulussa kaikilla oppilailla on taustastaan ja sukupuolestaan riippumatta mahdollisuus osallistua ikätasolle tarkoitettuun toimintaan. Opetustilanteet ja –ryhmät, kerhot ja muut koulun tapahtumat suunnitellaan ja toteutetaan niin, ettei esim. sukupuoli ole osallistumista rajaava tekijä. Suunnittelemalla toiminta monipuoliseksi pyritään varmistamaan, että mahdollisimman monelle oppilaalle löytyy mielekästä toimintaa.
* Rakokiven peruskoulun tasa-arvotilanteen nykytilan arviointia?
	+ koulussa liikunta- tai käsityöryhmiä ei koota sukupuolen perusteella
	+ kerhotarjotinta on suunniteltu niin, että sieltä löytyy mahdollisimman monipuolista tarjontaa
	+ oppimistilanteissa pyritään käyttämään monipuolisia työtapoja, jotta erilaiset oppijat löytävät kukin parhaan tavan oppia
1. Toimenpiteet tasa-arvon edistämiseksi
* Koulun tavoitteet:
	+ Tiedostaa sukupuolten välinen tasa-arvo ja yhdenvertaisuus koulun arjen toiminnassa ja tätä kautta valita työtapoja, jotka tukevat tasa-arvoa ja yhdenvertaisuutta
	+ Huolehtia, että molempia sukupuolia, eri taustaisia oppilaita, niin tuen oppilaita kuin yleisen tuen oppilaita on mukana toiminnassa laajasti
* Miten sukupuolista häirintää ennaltaehkäistään ja miten siihen puututaan?
	+ Kehollista tietoisuutta ja omia rajoja harjoitellaan tunnistamaan
	+ Seksuaalisuudesta ja siihen liittyvistä asioista puhutaan ikätasoisesti tasa-arvoa korostaen
	+ Jos häirintää havaitaan, tilanteen havainnut tai tietoonsa saanut koulun aikuinen selvittää tilannetta. Tarvittaessa selvittelyyn otetaan mukaan huoltajat ja oppilashuollon edustajia.
* Miten edistetään oppilaiden tasa-arvoista mahdollisuutta osallistua ja vaikuttaa koulun toimintaan?
	+ Oppilaskunnan aktiivinen toiminta koulussa
	+ Järjestetään monipuolista toimintaa, josta oppilaat voivat valita itselleen sopivia työtapoja ja osallistumistapoja
* Oppilashuolto ja tasa-arvotyö?
	+ Oppilashuoltotyö suunnitellaan ja prosessit kuvataan, mm. poissaolojen seuraaminen.
	+ Riippumatta oppilaan sukupuolesta tai taustasta asioiden käsittelyssä noudatetaan samoja periaatteita.
* Tasa-arvo oppimiseroissa ja opintosuoritusten arvioinnissa?
	+ Huomioidaan lasten erilaiset lähtökohdat
	+ Käytetään monipuolisia arvioinnin muotoja
1. Arviointi

Tasa-arvon ja yhdenvertaisuuden toteutumista Rakokiven peruskoulussa arvioimme vuosittain CAF-arviointien yhteydessä.